Folketing
2005-06-01

Finansministeren elsker at se den her røde lampe. Rød er jo også en smuk farve. Jeg har meget forståelse for, og jeg husker også, at regeringens udspil ikke var lineær indfasning. Jeg er også helt opmærksom på, at nogle af valgløfterne selvfølgelig først vil falde forud for næste valg. Det vil være helt naturligt, at det er det, man laver de sidste år, inden man går til valg igen. Sådan er politik jo. Men noget af det – hvis man skal have et eller andet sagligt indhold i udmøntningen af valgløfterne – må nødvendigvis være en eller anden form for lineær indfasning. Hvis man f.eks. tænker på forskningsudgifterne, ville det være fuldstændig uansvarligt at forestille sig, at man fortsatte den nedskæring, der sker lige for tiden, og så skulle fylde 5 mia. kr. op i de sidste år. Det er der jo ikke nogen seriøsitet i, så derfor må man formode, at nogle af de penge skal findes. Der er afsat penge inden for valgløfterammen, og derudover mangler der ca. 5 mia. kr. Hvor skal de tages fra? (Kort bemærkning).